pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล- 'จับกัง1' ห่วงแรงงานไทยกลับจากเก็บผลไม้ป่าที่ฟินแลนด์และสวีเดน สั่งด่านดูแลใกล้ชิด
วันเสาร์ที่ 3 ตุลาคม 2563
'จับกัง1' ห่วงแรงงานไทยกลับจากเก็บผลไม้ป่าที่ฟินแลนด์และสวีเดน สั่งด่านดูแลใกล้ชิด
รมว.แรงงาน เผย นายกรัฐมนตรี ให้ความสําคัญกับการจัดส่งแรงงานไทยไปทํางานในต่างประเทศ ชื่นชมแรงงานไทยมีทักษะฝีมือเป็นที่ยอมรับของนายจ้างต่างชาติ กําชับเจ้าหน้าที่ด่านตรวจคนหางานสุวรรณภูมิดูแลแรงงานไทยกลับจากเก็บผลไม้ป่าที่ฟินแลนด์และสวีเดนอย่างใกล้ชิด
วันที่ 3 ตุลาคม 2563 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ท่านนายกรัฐมนตรี พล.อ.ประยุทธ์ จันทร์โอชา ได้ให้ความสําคัญกับการจัดส่งแรงงานไทยไปทํางานในต่างประเทศ โดยจะจัดส่งไปอย่างมีเกียรติ มีศักดิ์ศรี ซึ่งขณะนี้ มีหลายประเทศแสดงความสนใจแรงงานไทย เนื่องจากแรงงานไทย มีวินัยในการทํางานและมีทักษะฝีมือดี และประเทศไทยมีมาตรการต่างๆ ที่สามารถควบคุมการแพร่ระบาดของเชื้อโควิด – 19 ได้ ทั้งนี้ ในการส่งแรงงานไทยไปทํางานต่างประเทศนั้น จะดําเนินการโดยยึดหลักความปลอดภัยของแรงงานไทยเป็นสําคัญ
นายสุชาติ กล่าวต่อว่า ในวันนี้มีแรงงานไทยเดินทางกลับจากประเทศฟินแลนด์และสวีเดนจํานวน 2 กลุ่ม กลุ่มแรกเดินทางมาถึงท่าอากาศยานสุวรรณภูมิเวลา 06.50 น. จํานวน 323 คน จากทั้งหมดจํานวน 324 คน ป่วย 1 คน เจ้าหน้าที่นําส่งโรงพยาบาลคู่ปฏิบัติการของสนามบิน ซึ่งการปฏิบัติงานเป็นไปด้วยความเรียบร้อย
และกลุ่มที่ 2 เดินทางมาจากประเทศสวีเดนถึงเวลา 14.10 น. จํานวน 264 คน เป็นแรงงานไทย 263 คน ต่างชาติ 1 คน รวมทั้งสองกลุ่มจํานวนทั้งสิ้น 588 คน ซึ่งแรงงานเหล่านี้ได้เดินทางไปทํางานเก็บผลไม้ป่าที่ประเทศฟินแลนด์และสวีเดน เมื่อวันที่ 29 กรกฎาคมที่ผ่านมา โดยได้รับค่าจ้างเดือนละประมาณ 70,000 บาทต่อเดือน ทั้งนี้ แรงงานไทยทุกคนเมื่อเดินทางถึงประเทศไทยแล้วจะต้องเข้าสู่ขั้นตอนการกักตัว 14 วันตามสถานที่เฝ้าระวังที่รัฐจัดให้ ต่อไป
“ท่านนายกฯ ได้ให้ความสําคัญกับการจัดส่งแรงงานไทยไปทํางานในต่างประเทศและชื่นชมแรงงานไทยทุกคนที่มีทักษะฝีมือจนเป็นที่ยอมรับของนายจ้างต่างชาติ และไทยเป็นประเทศที่ควบคุมการแพร่ระบาดของโควิด – 19 ได้ ในวันนี้ผมได้กําชับให้เจ้าหน้าที่ด่านตรวจคนหางานสุวรรณภูมิ กรมการจัดหางาน ดูแลแรงงานไทยทุกคนที่เดินทางกลับจากเก็บผลไม้ป่าที่ฟินแลนด์และสวีเดน เพราะพวกเขาเหล่านี้ถือว่าเป็นคนไทยที่เสียสละไปทํางานในต่างแดนและส่งรายได้กลับมาเลี้ยงดูครอบครัว รวมทั้งเป็นการนํารายได้เข้าประเทศอีกทางหนึ่งด้วย” นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-จับกัง 1 ห่วงเหตุไฟไหม้โรงงานเฟอร์นิเจอร์ จ.ระยอง สั่งกสร. ดูแลลูกจ้างใกล้ชิด
วันเสาร์ที่ 3 ตุลาคม 2563
จับกัง 1 ห่วงเหตุไฟไหม้โรงงานเฟอร์นิเจอร์ จ.ระยอง สั่งกสร. ดูแลลูกจ้างใกล้ชิด
รัฐมนตรีว่าการกระทรวงแรงงาน ห่วงเหตุเพลิงไหม้โรงงานเฟอร์นิเจอร์ จังหวัดระยอง สั่งกรมสวัสดิการและคุ้มครองแรงงานเร่งสอบข้อเท็จจริงพร้อมประสานหน่วยงานในสังกัดกระทรวงแรงงานดูแลสิทธิประโยชน์ตามกฎหมายอย่างใกล้ชิด
รัฐมนตรีว่าการกระทรวงแรงงาน ห่วงเหตุเพลิงไหม้โรงงานเฟอร์นิเจอร์ จังหวัดระยอง สั่งกรมสวัสดิการและคุ้มครองแรงงานเร่งสอบข้อเท็จจริงพร้อมประสานหน่วยงานในสังกัดกระทรวงแรงงานดูแลสิทธิประโยชน์ตามกฎหมายอย่างใกล้ชิด
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยถึงกรณีเหตุเพลิงไหม้บริษัท โฮมแม็กซ์ โฮลดิ้ง จํากัด ซึ่งเป็นโรงงานผลิตเฟอร์นิเจอร์ ตั้งอยู่ที่นิคมอุตสาหกรรมอมตะซิตี้ จังหวัดระยองว่า นายสุชาติ ชมกลิ่น รัฐมนตรีว่าการกระทรวงแรงงาน มีความห่วงใยในเรื่องดังกล่าวจึงได้สั่งการให้ กสร.เร่งตรวจสอบข้อเท็จจริงและดูแลเรื่องสิทธิตามกฎหมายให้กับลูกจ้าง ซึ่งจากการลงพื้นที่ตรวจสอบเบื้องต้นทราบว่า โรงงานดังกล่าว ประกอบกิจการผลิตเฟอร์นิเจอร์ไม้ มีลูกจ้างรวม 133 คน และพบว่าเพลิงได้ไหม้อาคารผลิตและเครื่องจักรเสียหายทั้งหมด คาดว่าจะเปิดดําเนินการได้อีกครั้งประมาณอีก 6 เดือน ทั้งนี้พนักงานตรวจความปลอดภัยสํานักงานสวัสดิการและคุ้มครองแรงงานจังหวัดระยอง ได้มีหนังสือให้นายจ้างมาพบพร้อมนําส่งเอกสารหลักฐาน ที่เกี่ยวข้อง เพื่อตรวจสอบข้อเท็จจริงว่านายจ้างได้ปฏิบัติตามกฎหมายความปลอดภัยหรือไม่และหาสาเหตุในการเกิดเพลิงไหม้ในครั้งนี้ในวันจันทร์ที่ 5 ตุลาคม 2563
นายอภิญญา กล่าวต่อว่า สําหรับการช่วยเหลือลูกจ้างนั้น พนักงานตรวจแรงงาน สํานักงานสวัสดิการและคุ้มครองแรงงานจังหวัดระยองจะได้ชี้แจงสิทธิประโยชน์ของลูกจ้างอันพึงได้รับตามพระราชบัญญัติคุ้มครองแรงงาน พ.ศ.2541 ให้กับนายจ้างและลูกจ้างทราบ รวมทั้งได้ประสานกับหน่วยงานกระทรวงแรงงานจังหวัดระยองในการให้ความช่วยเหลือเยียวยาลูกจ้างตามกฎหมายต่อไป
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงวัฒนธรรม เป็นประธานงานการประกาศขึ้นทะเบียนมรดกภาพยนตร์ของชาติ ประจำปี พ.ศ. ๒๕๖๓
วันอาทิตย์ที่ 4 ตุลาคม 2563
ผู้ช่วยรัฐมนตรีประจํากระทรวงวัฒนธรรม เป็นประธานงานการประกาศขึ้นทะเบียนมรดกภาพยนตร์ของชาติ ประจําปี พ.ศ. ๒๕๖๓
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานงานการประกาศขึ้นทะเบียนมรดกภาพยนตร์ของชาติ ประจําปี พ.ศ. ๒๕๖๓
วันที่ ๔ ตุลาคม ๒๕๖๓ เวลา ๑๓.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานงานการประกาศขึ้นทะเบียนมรดกภาพยนตร์ของชาติ ประจําปี พ.ศ. ๒๕๖๓ เนื่องในวันอนุรักษ์ภาพยนตร์ไทย ครั้งที่ ๑๐ โดยมี นางปริศนา พงษ์ทัดศิริกุล ประธานคณะกรรมการบริหาร นางสาวชลิดา เอื้อบํารุงจิต ผู้อํานวยการหอภาพยนตร์ ตัวแทนบริษัทผู้สร้าง ผู้กํากับ นักแสดง และสื่อมวลชน เข้าร่วม ณ หอภาพยนตร์ (องค์การมหาชน) ศาลายา จ.นครปฐมโดยในปี พ.ศ.๒๕๖๓ มีภาพยนต์ที่ได้รับการขึ้นทะเบียนเป็นมรดกภาพยนต์ของชาติ จํานวน ๑๐ เรื่อง คือ
๑. VISIT OF SIAMESE BOY SCOUT TO JAPAN (2472)
๒. คําสั่งคําสาป (ฉบับฟิล์ม 16 มม. [2494], ฉบับฟิล์ม ๓๕ มม. (2497)
๓. [ภาพยนตร์บริการข่าวสารไทย] (2497)
๔. [เบื้องหลังหนังไทย เหนือเกล้า] (2510)
๕. อีแตน (2511)
รัฐบาลไทย-ข่าวทำเนียบรัฐบาล-อนุทิน ย้ำ ระบบบริการสธ.พร้อม รองรับการเปิดรับนักท่องเที่ยว
วันอาทิตย์ที่ 4 ตุลาคม 2563
อนุทิน ย้ํา ระบบบริการสธ.พร้อม รองรับการเปิดรับนักท่องเที่ยว
รองนายกรัฐมนตรีและรัฐมนตรีว่าการกระทรวงสาธารณสุข เผยกระทรวงสาธารณสุข เตรียมความพร้อมระบบบริการ ทั้งสถานบริการ เครื่องมือ ยา บุคลากร อสม. พร้อมดูแลหากเปิดรับนักท่องเที่ยวเข้าประเทศ เพื่อให้ประชาชนสามารถประกอบอาชีพ กลับมาใช้ชีวิตเป็นปกติมากที่สุด
รองนายกรัฐมนตรีและรัฐมนตรีว่าการกระทรวงสาธารณสุข เผยกระทรวงสาธารณสุข เตรียมความพร้อมระบบบริการ ทั้งสถานบริการ เครื่องมือ ยา บุคลากร อสม. พร้อมดูแลหากเปิดรับนักท่องเที่ยวเข้าประเทศ เพื่อให้ประชาชนสามารถประกอบอาชีพ กลับมาใช้ชีวิตเป็นปกติมากที่สุดในแบบ new normal
วันนี้ (4 ตุลาคม 2563) ที่ ศูนย์แพทย์ชุมชน โรงพยาบาลบุรีรัมย์ สาขา 3 จังหวัดบุรีรัมย์ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ถึงการเตรียมความพร้อมรับนักท่องเที่ยว ว่า การอนุมัติให้มีการผ่อนใช้มาตรการไปจนถึงการเปิดประเทศ จะต้องเป็นการอนุมัติโดย ศบค. ที่นายกรัฐมนตรีเป็นประธาน ในส่วนของกระทรวงสาธารณสุข จะเป็นผู้สนับสนุนข้อมูลความรู้ ในการตัดสินใจเชิงนโยบาย และเตรียมความพร้อมระบบบริการด้านการแพทย์และสาธารณสุข เพื่อให้ประชาชนสามารถประกอบอาชีพ กลับมาใช้ชีวิตเป็นปกติได้มากที่สุดในแบบ New normal
ประเทศไทยได้เพิ่มความเข้มข้นมาตรการเฝ้าระวังป้องกันควบคุมโรค บูรณาการทํางานทุกภาคส่วนทั้ง ฝ่ายความมั่นคง ปกครอง สาธารณสุข ท้องถิ่น กํานัน ผู้ใหญ่บ้าน อาสาสมัครสาธารณสุขประจําหมู่บ้าน (อสม.) และขอความร่วมมือจากประชาชน สวมหน้ากากผ้า หน้ากากอนามัย เมื่ออยู่ในที่สาธารณะ หมั่นล้างมือ และเว้นระยะห่างระหว่างกันให้มากที่สุด สิ่งสําคัญที่สุดคือ การ์ดอย่าตก ออกจากบ้านต้องมีหน้ากากอนามัย แอลกอฮอล์ล้างมือติดตัวไว้ เพียงแค่นี้ก็จะทําให้เราปลอดภัย
“สําหรับการเปิดรับนักท่องเที่ยวนั้น ขึ้นอยู่กับความพร้อมของแต่ละจังหวัด เพราะหลักการให้บริการสาธารณสุข เรามีมาตรฐานเดียวกันทั่วประเทศ โรงพยาบาลที่เป็นหลักดูแลเรื่องโควิดในแต่ละจังหวัดมีความพร้อมอยู่แล้ว ทั้งเรื่องยา เวชภัณฑ์ ชุด PPE แพทย์ พยาบาล บุคลากร และอสม. รวมทั้งระบบการเฝ้าระวัง ป้องกันควบคุมโรค กระทรวงสาธารณสุขพร้อมสนับสนุน ถ้า ศบค. จะเปิดรับนักท่องเที่ยว ” นายอนุทิน กล่าว
************************************** 4 ตุลาคม 2563
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 4 ตุลาคม 2563
วันอาทิตย์ที่ 4 ตุลาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 4 ตุลาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 4 ตุลาคม 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่ 4 ตุลาคม2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 2 ราย เป็นผู้เดินทางจากต่างประเทศ (อังกฤษ 1 ราย แอฟริกาใต้ 1 ราย) ทุกรายเข้ากักตัวในสถานที่รัฐจัดให้ มีผู้ป่วยกลับบ้านได้ 2 ราย ทําให้มีผู้ป่วยกลับบ้านสะสม 3,388 ราย หรือคิดเป็นร้อยละ 94.5 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 138 ราย หรือร้อยละ 3.85 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 59 ราย ผู้ป่วยสะสมทั้งสิ้น 3,585 ราย
สําหรับผู้ติดเชื้อรายใหม่วันนี้ เป็นผู้ที่เดินทางมาจาก
อังกฤษ 1 ราย เป็นเพศหญิง สัญชาติไทย อายุ 27 ปี อาชีพนักเรียน เดินทางถึงประเทศไทย เมื่อวันที่ 28 ก.ย. 2563 เข้ากักตัวในสถานที่รัฐจัดให้ (State Quarantine) ที่จังหวัดสมุทรปราการ พบเชื้อจากการตรวจครั้งแรก วันที่ 2 ก.ย. 2563 (วันที่ 4 ของการกักตัว) ไม่มีอาการ เข้ารับการรักษาที่โรงพยาบาลในจังหวัดสมุทรปราการ ยังไม่พบผู้ป่วยยืนยันในเที่ยวบินเดียวกัน
แอฟริกาใต้ 1 ราย เป็นเพศชาย สัญชาติไทย อายุ 19 ปี อาชีพนักเรียน เดินทางถึงประเทศไทย เมื่อวันที่ 28 ก.ย. 2563 เข้ากักตัวในสถานที่รัฐจัดให้ (State Quarantine) ที่กรุงเทพมหานคร พบเชื้อจากการตรวจครั้งแรก วันที่ 2 ก.ย. 2563 (วันที่ 4 ของการกักตัว) ไม่มีอาการ เข้ารับการรักษาที่โรงพยาบาลกรุงเทพมหานคร ยังไม่พบผู้ป่วยยืนยันในเที่ยวบินเดียวกัน ผู้ป่วยมีประวัติอยู่โรงเรียนประจํา พักในหอพักห้องละ 4 คน ไม่ได้ออกไปข้างนอกโรงเรียนและสวมหน้ากากอนามัยตลอด ยกเว้นช่วงที่มีการละหมาด วันละ 5 ครั้ง มีผู้เข้าร่วมละหมาด 200 – 250 คน และไม่มีการเว้นระยะห่าง
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค กล่าวว่า สถานการณ์ผู้ติดเชื้อไวรัสโคโรนา 2019 ทั่วโลกรายงานวันนี้ มีผู้ติดเชื้อรายใหม่ 294,378 ราย ทําให้มีผู้ติดเชื้อสะสมทั่วโลก 35,127,596 ราย มีผู้เสียชีวิตสะสม 1,037,941 ราย สําหรับประเทศไทยมีผู้เดินทางเข้าประเทศจาก 68 ประเทศทั่วโลก จํานวน 104,975 คน ในจํานวนนี้ตรวจพบเชื้อ 647 คน จาก 42 ประเทศ รักษาหายแล้ว 509 คน อย่างไรก็ตามไม่ว่าสถานการณ์การระบาดของโรคโควิดจะเป็นเช่นไร มาตรการสําคัญในการป้องกันโรคและคงความเสี่ยงต่ํา ด้วยการไม่ประมาท การ์ดอย่าตก สวมหน้ากากผ้า/หน้ากากอนามัย เว้นระยะห่างระหว่างผู้อื่น เลี่ยงการอยู่ในสถานที่แออัด และเลี่ยงการนํามือสัมผัสบริเวณใบหน้า ตา จมูกปาก และล้างมือบ่อยๆ ด้วยเจลแอลกอฮอล์ หรือน้ําและสบู่ เมื่อเข้าใช้บริการในสถานที่ต่างๆ ให้ลงทะเบียนเข้า-ออก ผ่าน “ไทยชนะ” จะทําให้ ลดความเสี่ยงที่จะติดชื้อโควิด 19 และป้องกันการแพร่ระบาดครั้งใหม่
************************************** 4 ตุลาคม 2563
รัฐบาลไทย-ข่าวทำเนียบรัฐบาล-รพ.ด่านมะขามเตี้ย คว้ารางวัลศูนย์ราชการสะดวก ระดับเลิศ
วันอาทิตย์ที่ 4 ตุลาคม 2563
รพ.ด่านมะขามเตี้ย คว้ารางวัลศูนย์ราชการสะดวก ระดับเลิศ
โรงพยาบาลด่านมะขามเตี้ย จ.กาญจนบุรี คว้ารางวัลเป็นเลิศระดับประเทศ ปี 2563 มาตรฐานการให้บริการของศูนย์ราชการสะดวก (GECC) ทั่วประเทศมีเพียง 5 หน่วยงาน
โรงพยาบาลด่านมะขามเตี้ย จ.กาญจนบุรี คว้ารางวัลเป็นเลิศระดับประเทศ ปี 2563 มาตรฐานการให้บริการของศูนย์ราชการสะดวก (GECC) ทั่วประเทศมีเพียง 5 หน่วยงาน
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า กระทรวงสาธารณสุข ขอแสดงความชื่นชมโรงพยาบาลด่านมะขามเตี้ย จ.กาญจนบุรี ที่ได้รับโล่รางวัลและตรารับรองมาตรฐานการให้บริการของศูนย์ราชการสะดวก (GECC) ในระดับเป็นเลิศ ประจําปี พ.ศ. 2563 ของสํานักงานปลัดสํานักนายกรัฐมนตรี ซึ่งทั่วประเทศมีเพียง 5 หน่วยงานที่ผ่านการประเมินระดับเป็นเลิศ มาตรฐานบริการประชาชนที่มุ่งเน้นการอํานวยความสะดวก ซึ่งโรงพยาบาลด่านมะขามเตี้ย พัฒนาบริการโรงพยาบาลทั้งด้านกายภาพและบริการได้ดี มีความสะอาด สวยงาม นําเทคโนโลยีมาใช้เพื่อมอบบริการที่ดีแก่ประชาชน เปิดให้บริการตลอด 24 ชม. ลดความแออัด ระยะเวลารอคอย ประชาชนได้รับความสะดวก รวดเร็ว เข้าถึงบริการง่าย พึงพอใจในการรับบริการ
นายแพทย์ประวัติ กิจธรรมกูลนิจ ผู้อํานวยการโรงพยาบาลด่านมะขามเตี้ย กล่าวว่า โรงพยาบาลด่านมะขามเตี้ย ได้พัฒนาเป็นสมาร์ท ฮอสปิทัล (Smart Hospital) ปรับระบบบริการให้เหมาะสมกับบริบทของพื้นที่ จัดรูปแบบการให้บริการใหม่ นําเทคโนโลยีระบบดิจิทัลมาใช้ ผู้รับบริการทั้งผู้ป่วยใหม่และผู้ป่วยเก่า สามารถใช้บัตรประชาชนยื่นลงทะเบียนผ่านตู้ KIOS ใช้แอปพลิเคชัน MOPH Connect ให้บริการประชาชนแบบออนไลน์ สามารถจองคิวตรวจล่วงหน้า มีระบบการแจ้งเตือนผู้ป่วยที่นัดและติดตามผู้ป่วยที่ขาดนัด ปรับระบบบริการที่แผนกผู้ป่วยนอก ลดระยะเวลารอคอย มีการออกแบบและวางระบบเพื่อรองรับผู้พิการและผู้ที่ใช้รถเข็นทุกชนิด ให้บริการทุกจุดแบบ One stop service พร้อมทั้งปรับปรุงสภาพแวดล้อมให้สวยงาม ทันสมัย ผู้รับบริการได้รับความสะดวกสบายมีการสํารวจความต้องการ/ การประเมินความพึงพอใจของผู้รับบริการหลากหลายช่องทาง นําผลมาวิเคราะห์และนําไปปรับใช้ในการออกแบบระบบการให้บริการ รวมทั้งเพิ่มบริการข้อมูลข่าวสารและรับเรื่องราวร้องทุกข์ ผ่านช่องทางออนไลน์ เว็บไซต์ของโรงพยาบาล
นอกจากนี้ ได้ขยายเวลาบริการเป็น 07.00 น.- 17.00 น. ไม่พักเที่ยง โดยวิเคราะห์ประเมินความต้องการด้านกําลังคนและจัดสรรให้เหมาะสม และดูแลสร้างแรงจูงใจบุคลากรในการทํางาน จัดสถานที่ทํางานให้น่าอยู่ จัดอบรมเจ้าหน้าที่อย่างต่อเนื่อง ร่วมกันทบทวนระบบงานเพื่อออกแบบ งานใหม่/สร้างนวัตกรรมในการให้บริการ เพื่อให้การบริการเป็นไปอย่างรวดเร็ว จัดทําคู่มือการปฏิบัติงานสําหรับเจ้าหน้าที่ รวมทั้งมีแผนกรณีที่เกิด ภาวะฉุกเฉินหรือภัยพิบัติ โดยเตรียมทรัพยากรที่สําคัญ เช่น สถานที่ให้บริการสํารอง บุคลากร ข้อมูลสารสนเทศ คู่ค้าหรือผู้มีส่วนได้ส่วนเสีย วัสดุอุปกรณ์ เป็นต้น เพื่อให้บริการที่ต่อเนื่อง ไม่หยุดชะงัก
ทั้งนี้ ศูนย์ราชการสะดวกที่ผ่านการตรวจประเมินและให้การรับรองมาตรฐานศูนย์ราชการสะดวก (GECC) ปี 2563 มีทั้งสิ้น 455 ศูนย์ โดยได้รับการรับรองระดับเป็นเลิศ 5 ศูนย์ ระดับก้าวหน้า 95 ศูนย์ และระดับพื้นฐาน 355 ศูนย์
************************************** 4 ตุลาคม 2563
รัฐบาลไทย-ข่าวทำเนียบรัฐบาล-นายกฯปลื้ม สาธารณสุข-เกษตร-พาณิชย์ ผนึกกำลังดันส่งออกสมุนไพรอันดับ 1 อาเซียน เป้า 3.6แสนลบ. สวนกระแสโควิด19
วันอาทิตย์ที่ 4 ตุลาคม 2563
นายกฯปลื้ม สาธารณสุข-เกษตร-พาณิชย์ ผนึกกําลังดันส่งออกสมุนไพรอันดับ 1 อาเซียน เป้า 3.6แสนลบ. สวนกระแสโควิด19
นายกฯปลื้ม สาธารณสุข-เกษตร-พาณิชย์ ผนึกกําลังดันส่งออกสมุนไพรอันดับ 1 อาเซียน เป้า 3.6แสนลบ. สวนกระแสโควิด19
นางสาวรัชดาธนาดิเรกรองโฆษกประจําสํานักนายกรัฐมนตรีเปิดเผยว่ารัฐบาลได้ให้ความสําคัญกับการปลูกและการผลิตสินค้าสมุนไพรให้มีคุณภาพระดับสากลเพราะเล็งเห็นศักยภาพในการเป็นพืชเศรษฐกิจที่สร้างรายได้แก่ประเทศทุกวันนี้สมุนไพรถูกใช้เป็นวัตถุดิบในอุตสาหกรรมอาทิอาหารและเครื่องดื่มเครื่องสําอางอาหารเสริมและยารักษาโรคดังนั้นตลาดสมุนไพรจึงเป็นตลาดที่มีการเติบโตสูงอย่างต่อเนื่องและยังคงมีคู่แข่งน้อยรายแม้กระทั่งภายใต้สถานการณ์โควิด19ยอดการส่งออกยังขยายตัวกว่าช่วงเดียวกันของปีก่อนโดยเฉพาะตลาดจีนอเมริกาและเวียดนามทั้งนี้นายกรัฐมนตรีได้ติดตามและพร้อมให้การสนับสนุนทุกหน่วยงานในการต่อยอดการดําเนินการตามแผนแม่บทว่าด้วยการพัฒนาสมุนไพรแห่งชาติฉบับที่1ปี2560-2564ซึ่งกําหนดเป้าหมายให้เพิ่มมูลค่าการบริโภคผลิตภัณฑ์สมุนไพรจาก1.8แสนล้านบาทเป็น3.6แสนล้านบาทในปี2564และให้ไทยเป็นผู้นําการส่งออกสมุนไพรและผลิตภัณฑ์ฯเป็นอันดับ1ในอาเซียนสมุนไพรที่ได้รับความนิยมระดับProduct Championได้แก่ขมิ้นชันไพลกระชายดําและใบบัวบกและที่กําลังได้รับความนิยมอย่างรวดเร็วเช่นฟ้าทะลายโจรขิงกระเทียม
ที่ผ่านมาหน่วยงานทั้งระหว่างภาครัฐและเอกชนได้ร่วมกันทํางานอย่างเต็มที่โดยมีกระทรวงสาธารณสุขเป็นผู้ดูแลในเรื่องการสร้างความเชื่อมั่นในคุณค่าและคุณภาพของสมุนไพรไทยสนับสนุนการสร้างนวัตกรรมผลิตภัณฑ์สมุนไพรและลดความยุ่งยากในการขออนุญาตผลิตของผู้ประกอบการกระทรวงพาณิชย์รับผิดชอบเรื่องการเพิ่มช่องทางการตลาดทั้งในและต่างประเทศการจับคู่เจรจาธุรกิจการออกงานแสดงสินค้าการพัฒนาศักยภาพผู้ประกอบการสู่ตลาดต่างประเทศซึ่งในปีหน้ากระทรวงฯจะจัดงานส่งเสริมเครื่องสําอางไทยในตลาดใหญ่ๆอาทิเยอรมนีญี่ปุ่นและรัสเซียมากไปกว่านั้นยังมีกระทรวงเกษตรและสหกรณ์ซึ่งได้เดินหน้าขยายพื้นที่ปลูกพืชสมุนไพรแบบอินทรีย์เพราะจะทําให้ได้วัตถุดิบที่ปลอดสารพิษสามารถขายได้ราคาดีขึ้นรวมถึงส่งเสริมให้เกษตรกรรวมกลุ่มเป็น“แปลงใหญ่พืชสมุนไพร”เพื่อจะได้รับการถ่ายทอดองค์ความรู้แบบครบวงจรภายใต้หลักสูตรที่สอดคล้องกับสภาพพื้นที่ดําเนินการและความต้องการของเกษตรกรเช่นการผลิตสมุนไพรคุณภาพเพื่อให้มีปริมาณเพียงพอและมีคุณภาพตรงความต้องการของตลาดโดยเน้นเรื่องการจัดทําแผนการผลิตการวิเคราะห์พื้นที่ปลูกและการจัดการหลังเก็บเกี่ยวรวมถึงเพิ่มมูลค่าของผลผลิตเป็นต้น
“สมุนไพรเป็นพืชที่ตลาดโลกมีแนวโน้มความต้องการเพิ่มขึ้นทุกปีนับเป็นโอกาสสําคัญในการสร้างรายได้และผลตอบแทนที่มั่นคงให้แก่เกษตรกรและผู้ประกอบการรัฐบาลพร้อมให้การสนับสนุนทั้งในเรื่องของนโยบายและงบประมาณเพื่อการพัฒนาการผลิตสมุนไพรอย่างครบวงจรอีกทั้งได้สร้างระบบการเชื่อมโยงข้อมูลผู้ปลูกผู้ผลิตผู้บริโภคตลาดกลางสมุนไพรที่มีคุณภาพมาตรฐานตลาดสมุนไพรออนไลน์และอุตสาหกรรมสารสกัดสมุนไพรเพื่อให้อุตสาหกรรมสมุนไพรไทยเป็นที่ยอมรับทั่วโลกและมีการเติบโตอย่างยั่งยืน”นางสาวรัชดากล่าว
...................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมต.อนุชา นำชาวพิจิตรและนักท่องเที่ยวตักบาตรเทโวโรหณะพระสงฆ์ 350 รูป สืบทอดประเพณีอันดีงาม ส่งเสริมการท่องเที่ยว กระตุ้นเศรษฐกิจในชุมชน
วันอาทิตย์ที่ 4 ตุลาคม 2563
รมต.อนุชา นําชาวพิจิตรและนักท่องเที่ยวตักบาตรเทโวโรหณะพระสงฆ์ 350 รูป สืบทอดประเพณีอันดีงาม ส่งเสริมการท่องเที่ยว กระตุ้นเศรษฐกิจในชุมชน
รมต.อนุชา นําชาวพิจิตรและนักท่องเที่ยวตักบาตรเทโวโรหณะพระสงฆ์ 350 รูป สืบทอดประเพณีอันดีงาม ส่งเสริมการท่องเที่ยว กระตุ้นเศรษฐกิจในชุมชน
วันนี้(4ตุลาคม2563)เวลา08.00น.ณวัดเขาทรายต.เขาทรายอ.ทับคล้อจ.พิจิตรนายอนุชานาคาศัยรัฐมนตรีประจําสํานักนายกรัฐมนตรีเป็นประธานพิธีเปิดงานบุญประเพณีตักบาตรเทโวโรหณะพระสงฆ์350รูปโดยมีน.ส.ณัฐธ์ภัสส์ยงใจยุทธที่ปรึกษารัฐมนตรีประจําสํานักนายกรัฐมนตรีนายภูดิทอินสุวรรณ์สมาชิกสภาผู้แทนราษฎรจังหวัดพิจิตรเขต2
นายสุรชาติ ศรีบุศกรสมาชิกสภาผู้แทนราษฎรจังหวัดพิจิตรเขต3นายสิริรัฐชุมอุปการผู้ว่าราชการจังหวัดพิจิตรและพุทธศาสนิกชนเข้าร่วมเป็นจํานวนมาก
รัฐมนตรีประจําสํานักนายกรัฐมนตรีเผยรู้สึกปราบปลื้มที่เห็นประชาชนออกมาทําบุญร่วมกันเป็นจํานวนมากแสดงออกถึงความศรัทธาในพระพุทธศาสนาซึ่งเป็นศาสนาประจําชาติขอให้ร่วมกันทํานุบํารุงรักษาให้พุทธศาสนาเจริญก้าวหน้ายิ่งขึ้นไปสําหรับงานบุญประเพณีตักบาตรเทโวโรหณะวัดเขาทรายเป็นประเพณีที่ได้กระทําต่อเนื่องกันมาอย่างยาวนานกว่า60ปีจะจัดขึ้นในวันแรม2ค่ําเดือน11ของทุกปี
ถือได้ว่าเป็นมรดกประเพณีวัฒนธรรมอันทรงคุณค่าของจังหวัดพิจิตรเป็นการสืบทอดพระพุทธศาสนาให้คงอยู่และน้อมรําลึกถึงองค์พระสัมมาสัมพุทธเจ้าสะท้อนให้เห็นถึงประเพณีอันทรงคุณค่าที่ควรได้รับการสืบทอดให้คงอยู่สืบไปรวมถึงเป็นการส่งเสริมวัฒนธรรมประเพณีท้องถิ่นส่งเสริมการท่องเที่ยวภายในจังหวัดกระตุ้นการบริโภคสร้างรายได้และกระตุ้นเศรษฐกิจให้กับชุมชนโดยหวังให้การจัดงานครั้งนี้เกิดประโยชน์กับผู้ประกอบการและประชาชนชาวจังหวัดพิจิตรขอให้นักท่องเที่ยวที่ได้มาท่องเที่ยวในงานประเพณีฯในครั้งนี้ได้รับประสบการณ์ที่ดีนําไปเผยแพร่บอกต่อๆกันไปและกลับมาเยี่ยมเยือนจังหวัดพิจิตรอีกครั้งพร้อมกับขอให้ท้องถิ่นต่างๆส่งเสริมการท่องเที่ยวในลักษณะพุทธศาสนามากยิ่งขึ้นต่อไป
โอกาสนี้รัฐมนตรีประจําสํานักนายกรัฐมนตรีได้ร่วมตักบาตรเทโวโรหณะพระสงฆ์จํานวน350รูปและเยี่ยมชมสินค้าOTOPของชุมชนในพื้นที่ก่อนเดินทางกลับ
.................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล- รัฐบาล เชิญชวนร้านค้าร่วมโครงการคนละครึ่ง เผย
วันอาทิตย์ที่ 4 ตุลาคม 2563
รัฐบาล เชิญชวนร้านค้าร่วมโครงการคนละครึ่ง เผย
รัฐบาล เชิญชวนร้านค้าร่วมโครงการคนละครึ่ง เผย "กรุงไทย"เตรียมลงพื้นที่ช่วยหาบแร่แผงลอย ลงทะเบียนง่ายขึ้น
เมื่อวันที่4ต.ค.น.ส.ไตรศุลีไตรสรณกุลรองโฆษกประจําสํานักนายกรัฐมนตรีเปิดเผยว่าการเปิดลงทะเบียนร้านค้าในโครงการคนละครึ่งเพื่อกระตุ้นเศรษฐกิจฐานรากลดภาระค่าใช้จ่ายประชาชนตั้งแต่วันที่1ต.ค.ที่ผ่านมาได้รับความสนใจจากร้านค้าจํานวนมากโดยข้อมูลการเปิดลงทะเบียนวันแรกผู้ประกอบการร้านค้าสนใจเข้าร่วมแล้วกว่า 162,316แสนร้านค้าแบ่งเป็นร้านค้าเดิมที่เคยเข้าร่วมมาตรการหรือโครงการของรัฐจํานวน113,488ร้านค้าและร้านค้าใหม่จํานวน48,828ร้านค้าทั้งนี้เป็นร้านค้าที่ผ่านการตรวจสอบข้อมูลแล้วจํานวน140,254ร้านค้าและขณะนี้มีร้านค้าทยอยลงทะเบียนเข้าร่วมโครงการอย่างต่อเนื่อง
น.ส.ไตรศุลีกล่าวว่าส่วนความกังวลเกี่ยวกับร้านค้าที่ไม่สามารถเข้าถึงระบบการลงทะเบียนผ่านเว็บไซต์คนละครึ่ง.comนั้นทางธนาคารกรุงไทยได้เตรียมเจ้าหน้าที่ลงพื้นที่ไปหาร้านค้าด้วยตัวเองโดยจะลงพื้นที่ตามชุมนุมตลาดเพื่อให้คําแนะนําพร้อมเชิญชวนลงทะเบียนเข้าร่วมโครงการโดยเฉพาะกลุ่มผู้สูงอายุและร้านค้าหาบแร่แผงลองให้ทุกร้านค้าที่มีความประสงค์ได้เข้าร่วมโครงการอย่างทั่วถึงโดยเป็นแนวทางการลดช่องว่างการเข้าถึงมาตรการช่วยเหลือของภาครัฐได้เป็นอย่างดี
นอกจากนี้ยังมีวิธีการลงทะเบียนอีกวิธีคือติดต่อสาขาธนาคารกรุงไทยหรือให้ร้านค้าการแจ้งความประสงค์ในการเข้าร่วมโครงการไปยังหน่วยงานท้องถิ่นเช่นเทศบาลอบต.ฯลฯโดยหน่วยงานท้องถิ่นจะรวบรวมความต้องการดังกล่าวเพื่อแจ้งธนาคารกรุงไทยให้ช่วยดําเนินการต่อไปดังนั้นจึงเชื่อว่าการเปิดลงทะเบียนร้านค้ามีความครอบคลุมทั่วถึงความต้องการ
น.ส.ไตรศุลีกล่าวว่าขอเชิญชวนร้านค้าทั่วประเทศเข้าร่วมโครงการคนครึ่งละครึ่งโดยเป็นมาตรการที่เน้นช่วยเหลือร้านค้าขนาดเล็กไม่ว่าจะเป็นกิจการประเภทร้านอาหารเครื่องดื่มร้านค้าทั่วไปและผู้ประกอบการรายย่อยโดยต้องไม่ได้จดทะเบียนในรูปแบบนิติบุคคลและไม่เป็นร้านสะดวกซื้อที่เป็นธุรกิจเฟรนไชส์ทั้งนี้รัฐบาลคาดหวังให้ผู้ค้าหาบแร่แผงลอยแม่ค้าพ่อค้าตามตลาดนัดร้านค้าขนาดเล็กได้เข้าร่วมโครงการนี้เพื่อบรรเทากระทบทางด้านเศรษฐกิจในช่วงโควิด-19
สําหรับการประชาชนทั่วไปโครงการคนละครึ่งจะเริ่มเปิดลงทะเบียนรับสิทธิ์ในวันที่16ต.ค.นี้ที่เว็บไซต์คนละครึ่ง.comตั้งแต่เวลา06.00น.-23.00น.จํานวน10ล้านคนเริ่มใช้จ่าย23ต.ค.-31ธ.ค.2563นี้
....................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงการคลังจัดเก็บรายได้จริงในเดือน ส.ค. 63 สูงกว่าประมาณการเนื่องจากการขยายระยะเวลาการยื่นภาษีประจำปี
วันอาทิตย์ที่ 4 ตุลาคม 2563
กระทรวงการคลังจัดเก็บรายได้จริงในเดือน ส.ค. 63 สูงกว่าประมาณการเนื่องจากการขยายระยะเวลาการยื่นภาษีประจําปี
กระทรวงการคลังจัดเก็บรายได้จริงในเดือน ส.ค. 63 สูงกว่าประมาณการเนื่องจากการขยายระยะเวลาการยื่นภาษีประจําปี
นายอนุชาบูรพชัยศรีโฆษกประจําสํานักนายกรัฐมนตรีเปิดเผยว่าจากข้อสังเกตเรื่องการจัดเก็บภาษีของกรมสรรพากรที่สูงกว่าประมาณการในเดือนสิงหาคม2563โดยกรมสรรพากรจัดเก็บรายได้จํานวน232,369ล้านบาทสูงกว่าประมาณการ30,742ล้านบาทนั้นสาเหตุเนื่องจากการขยายระยะเวลาการยื่นแบบแสดงรายการภาษีเงินได้บุคคลธรรมดาและภาษีเงินได้นิติบุคคลที่ปกติจะสิ้นสุดในเดือนมี.ค. 63และเดือนพ.ค. 63ตามลําดับซึ่งกรมสรรพากรได้ขยายเวลาเป็นสิ้นสุดในเดือนส.ค. 63ตามมาตรการเพิ่มสภาพคล่องในมือประชาชนและผู้ประกอบการซึ่งทําให้ภาษีที่จัดเก็บได้กระจุกตัวในเดือนส.ค. 63โดยมีรายละเอียดดังนี้
1.การขยายระยะเวลาการยื่นแบบแสดงรายการภาษีเงินได้นิติบุคคลสําหรับรอบระยะเวลาบัญชี2562 (แบบภ.ง.ด. 50และแบบภ.ง.ด. 55)เฉพาะรายที่อยู่นอกตลาดหลักทรัพย์ฯที่ต้องยื่นภายในเดือนเมษายน2563ถึงเดือนส.ค. 63ขยายออกไปถึงวันที่ 31ส.ค. 63ทําให้จัดเก็บภาษีเงินได้นิติบุคคลในเดือนส.ค. 63ได้จํานวน131,649ล้านบาท สูงกว่าประมาณการ42,335ล้านบาท
2.การขยายระยะเวลาการยื่นแบบแสดงรายการภาษีเงินได้บุคคลธรรมดาปีภาษี2562 (แบบภ.ง.ด. 90และแบบภ.ง.ด. 91)จากสิ้นสุดภายในวันที่31มี.ค. 63เป็นวันที่31ส.ค. 63ทําให้จัดเก็บภาษีเงินได้บุคคลธรรมดาในเดือนส.ค. 63ได้จํานวน30,822ล้านบาท สูงกว่าประมาณการ5,827ล้านบาท
.......................................
กลุ่มประชาสัมพันธ์และเผยแพร่สํานักโฆษก
รัฐบาลไทย-ข่าวทำเนียบรัฐบาล-รมว.แรงงาน สั่งการ กรมการจัดหางานตรวจสอบ “ไทยมีงานทำ” พร้อมประสานบริษัทแก้ไขข้อมูลให้ถูกต้อง
วันอาทิตย์ที่ 4 ตุลาคม 2563
รมว.แรงงาน สั่งการ กรมการจัดหางานตรวจสอบ “ไทยมีงานทํา” พร้อมประสานบริษัทแก้ไขข้อมูลให้ถูกต้อง
นายสุชาติ ชมกลิ่น รมว.แรงงาน แจง กรณีพบตําแหน่งงานมีอัตราเงินเดือนสูงเกินจริงทาง www.ไทยมีงานทํา.com มอบหมายกกจ.ตรวจสอบข้อเท็จจริง เบื้องต้น พบ 3 บริษัทมีการบันทึกข้อมูลผิดพลาด ได้ประสานให้แก้ไขอัตราเงินเดือนให้ถูกต้อง ล่าสุดมีการดําเนินการแล้ว
ด้านนายสุชาติ พรชัยวิเศษกุล อธิบดีกรมการจัดหางาน รับข้อสั่งการ กําชับให้สํานักงานจัดหางานจังหวัดทุกจังหวัดและสํานักงานจัดหางานกรุงเทพมหานครพื้นที่ 1-10 ทําการตรวจสอบข้อมูลนายจ้าง ตําแหน่งงานและอัตราค่าจ้าง ของสถานประกอบการที่อยู่ในพื้นที่ หากพบว่ามีข้อมูล ที่ไม่ถูกต้อง ให้แจ้งนายจ้างสถานประกอบการ แก้ไขให้ถูกต้อง
ทั้งนี้ หากผู้สมัครงานมีข้อสงสัยเกี่ยวกับตําแหน่งงาน หรืออัตราค่าจ้างว่าคลาดเคลื่อนจากความเป็นจริง สามารถแจ้งที่หน้าเว็บไซต์ ไทยมีงานทํา หน้าหลักในส่วนแจ้งปัญหาการใช้งาน หรือที่สายด่วนกระทรวงแรงงาน โทร.1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-'รัฐมนตรี สุชาติ' สั่ง กกจ.ตรวจสอบและให้ประสานบริษัท แก้ไขข้อมูลบนเว็บไซต์ไทยมีงานทำ หลังพบความคลาดเคลื่อน
วันอาทิตย์ที่ 4 ตุลาคม 2563
'รัฐมนตรี สุชาติ' สั่ง กกจ.ตรวจสอบและให้ประสานบริษัท แก้ไขข้อมูลบนเว็บไซต์ไทยมีงานทํา หลังพบความคลาดเคลื่อน
รมว.แรงงานสั่งการให้ กรมการจัดหางาน ตรวจสอบแก้ไขข้อมูลการเผยแพร่ตําแหน่งงานและอัตราค่าจ้างที่สูงเกินความเป็นจริง ล่าสุดกรมการจัดหางานตรวจสอบพบ การบันทึกข้อมูลคลาดเคลื่อนเกิดจาก บริษัทมีการพิมพ์ตัวเลขผิดพลาด และประสานบริษัทแก้ไขข้อมูลให้ถูกต้องแล้ว
เมื่อวันที่ 4 ตุลาคม 2563 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ตามที่ปรากฎข้อเท็จจริงจากสื่อออนไลน์มีการเผยแพร่การลงข้อมูลรับสมัครงานในแพลตฟอร์มไทยมีงานทํา.com ซึ่งมีตําแหน่งงานและอัตราค่าจ้างที่สูงกว่าความเป็นจริงนั้น ล่าสุดในเรื่องนี้ ได้สั่งการให้กรมการจัดหางาน (กกจ.) ตรวจสอบข้อเท็จจริงแล้ว พบว่ามีการบันทึกข้อมูลที่คลาดเคลื่อนจากความเป็นจริง จํานวน 3 บริษัท ได้ประสานกับทางนายจ้างพบว่าเกิดจากการบันทึกข้อมูลที่ผิดพลาดโดยได้สั่งการให้แก้ไขข้อมูลให้ถูกต้องแล้ว
นายสุชาติ กล่าวต่อว่า ยังได้สั่งการให้จัดหางานจังหวัดทุกจังหวัด และผู้อํานวยการสํานักงานจัดหางานกรุงเทพมหานครพื้นที่ 1-10 ทําการตรวจสอบข้อมูลนายจ้าง ตําแหน่งงานและอัตราค่าจ้าง ของสถานประกอบการที่อยู่ในพื้นที่ หากพบว่ามีข้อมูล ที่ไม่ถูกต้อง ให้รีบดําเนินการแจ้งนายจ้างสถานประกอบการ แก้ไขให้ถูกต้องต่อไป
“สําหรับแพลตฟอร์มไทยมีงานทํา กระทรวงแรงงาน โดยกรมการจัดหางานจัดทําขึ้นเพื่อรวบรวมข้อมูบการจ้างงานและหลักสูตรฝึกอบรมให้บริการแก่ประชาชนทั่วไปสามารถเข้ามาค้นหาข้อมูลตําแหน่งงานที่เปิดรับสมัคร เพื่อสามารถจับคู่ตําแหน่งตามพื้นที่หรือภูมิลําเนา และการจับคู่ (Matching)ตําแหน่งงานจากความรู้ ความสามารถ ประสบการณ์ทํางานหรือทักษะฝีมือของผู้สมัครงาน ซึ่งผู้สนใจสามารถเข้าไปดูรายละเอียดตําแหน่งงานว่างได้ที่แพลตฟอร์มไทยมีงานทํา.com ” นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-“พุทธิพงษ์” ร่วมประชุม กบส. เล็ง 3 อาคาร เป็นสถานที่ทำงานชั่วคราวของสํานักงานคณะกรรมการการรักษาความมั่นคงปลอดภัยไซเบอร์แห่งชาติ
วันพฤหัสบดีที่ 1 ตุลาคม 2563
“พุทธิพงษ์” ร่วมประชุม กบส. เล็ง 3 อาคาร เป็นสถานที่ทํางานชั่วคราวของสํานักงานคณะกรรมการการรักษาความมั่นคงปลอดภัยไซเบอร์แห่งชาติ
“พุทธิพงษ์” ร่วมประชุม กบส. เล็ง 3 อาคาร เป็นสถานที่ทํางานชั่วคราวของสํานักงานคณะกรรมการการรักษาความมั่นคงปลอดภัยไซเบอร์แห่งชาติ
“พุทธิพงษ์” ร่วมประชุม กบส.เล็ง 3 อาคาร กีฬาไปรษณีย์ไทย - Cosmo Office Park - CAT Tower บางรัก เป็นสถานที่ทํางานชั่วคราวของสํานักงานคณะกรรมการการรักษาความมั่นคงปลอดภัยไซเบอร์แห่งชาติ ระหว่างปี 64-65
เมื่อวันที่ 30 กันยายน 2563 นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานการประชุมคณะกรรมการบริหารสํานักงานคณะกรรมการการรักษาความมั่นคงปลอดภัยไซเบอร์ (กบส.) ครั้งที่ 2/2563 โดยมีนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม และคณะกรรมการ ร่วมประชุม ณ ห้องประชุม Think Big ชั้น 20 สํานักงานพัฒนาธุรกรรมทางอิเล็กทรอนิกส์ (สพธอ.) อาคารเดอะไนน์ พระรามเก้า โดยที่ประชุมได้พิจารณาวาระที่น่าสนใจ อาทิ แผนการดําเนินงานของคณะกรรมการบริหารสํานักงานคณะกรรมการการรักษาความมันคงปลอดภัยไซเบอร์ ปีงบประมาณ 2563, (ร่าง) คําขอจัดกลุ่มองค์การมหาชนของสํานักงานฯ, สถานที่ตั้งของสํานักงานฯ, (ร่าง) แผนปฏิบัติการระยะ 3 ปี (พ.ศ. 2563-2565) และเรื่องคําขอรับการจัดสรรทุนประเดิมเพื่อจัดตั้งสํานักงานฯ เป็นต้น ทั้งนี้มีความคืบหน้าการพิจารณาคัดเลือกพื้นที่สําหรับการปฏิบัติงานชั่วคราวที่เหมาะสม ซึ่งที่ประชุมได้ศึกษาไว้จํานวน 3 แห่ง ได้แก่ อาคารกีฬาไปรษณีย์ไทย อาคาร Cosmo Office Park และอาคาร CAT Tower บางรัก เพื่อเป็นสถานที่ปฏิบัติงานของสํานักงานคณะกรรมการการรักษาความมั่นคงปลอดภัยไซเบอร์แห่งชาติ ระหวางปี พ.ศ. 2564–2566 โดยเกณฑ์การพิจารณาสถานที่ ประกอบด้วย 1. ด้านความปลอดภัยในชีวิตและทรัพย์สิน 2. ด้านศักยภาพของพื้นที่ 3. ค่าใช้จ่าย 4. ด้านอื่น ๆ เช่น ความพึงพอใจของบุคลากร
*****************
รัฐบาลไทย-ข่าวทำเนียบรัฐบาล-นางยุพา ทวีวัฒนะกิจบวร ปลัดกระทรวงวัฒนธรรมเข้ากราบสักการะสิ่งศักดิ์สิทธิ์ประจำกระทรวงวัฒนธรรม และบริเวณศูนย์วัฒนธรรมแห่งประเทศไทย เนื่องในโอกาสเข้ารับตำแหน่งปลัดกระทรวงวัฒนธรรม
วันพฤหัสบดีที่ 1 ตุลาคม 2563
นางยุพา ทวีวัฒนะกิจบวร ปลัดกระทรวงวัฒนธรรมเข้ากราบสักการะสิ่งศักดิ์สิทธิ์ประจํากระทรวงวัฒนธรรม และบริเวณศูนย์วัฒนธรรมแห่งประเทศไทย เนื่องในโอกาสเข้ารับตําแหน่งปลัดกระทรวงวัฒนธรรม
นางยุพา ทวีวัฒนะกิจบวร ปลัดกระทรวงวัฒนธรรม เข้ากราบสักการะสิ่งศักดิ์สิทธิ์ประจํากระทรวงวัฒนธรรม และบริเวณศูนย์วัฒนธรรมแห่งประเทศไทย เนื่องในโอกาสเข้ารับตําแหน่งปลัดกระทรวงวัฒนธรรม
วันที่ ๑ ตุลาคม ๒๕๖๓ เวลา ๐๙.๐๙ น. นางยุพา ทวีวัฒนะกิจบวร ปลัดกระทรวงวัฒนธรรม เข้ากราบสักการะสิ่งศักดิ์สิทธิ์ประจํากระทรวงวัฒนธรรม และบริเวณศูนย์วัฒนธรรมแห่งประเทศไทย เนื่องในโอกาสเข้ารับตําแหน่งปลัดกระทรวงวัฒนธรรม โดยมีนายเกรียงศักดิ์ บุญประสิทธิ์ หัวหน้าผู้ตรวจราชการกระทรวงวัฒนธรรม ผู้ตรวจราชการกระทรวงวัฒนธรรม ผู้บริหาร ข้าราชการ และเจ้าหน้าที่กระทรวงวัฒนธรรม ให้การต้อนรับ ณ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-ปัญหาการดำเนินโครงการระบบตั๋วร่วมขนส่งสาธารณะ
วันพฤหัสบดีที่ 1 ตุลาคม 2563
ปัญหาการดําเนินโครงการระบบตั๋วร่วมขนส่งสาธารณะ
สรุปการตอบกระทู้ถามในการประชุมวุฒิสภา วันจันทร์ที่ ๑๐ สิงหาคม ๒๕๖๓
เรื่อง ปัญหาการดําเนินโครงการระบบตั๋วร่วมขนส่งสาธารณะ
(เลื่อนมาจากการประชุมวุฒิสภา ครั้งที่ ๑๗ (สมัยสามัญประจําปีครั้งที่หนึ่ง) วันจันทร์ที่ ๓ สิงหาคม ๒๕๖๓)
ผู้ตั้งกระทู้ถาม พลเอก ยอดยุทธ บุญญาธิการ
ถาม รัฐมนตรีว่าการกระทรวงคมนาคม
ผู้ตอบ รัฐมนตรีช่วยว่าการกระทรวงคมนาคม (นายถาวร เสนเนียม)
ผู้ถาม : พลเอก ยอดยุทธ บุญญาธิการ ถามกระทู้โดยสรุปดังนี้
ด้วยในปัจจุบันกรุงเทพมหานครเป็นเมืองที่มีปัญหาการจราจรติดขัดอยู่ในอันดับต้นๆ ของโลก ส่งผลเสียต่อการท่องเที่ยวและสิ่งแวดล้อม โดยประชาชนยังคงเลือกเดินทางด้วยรถยนต์ส่วนบุคคลมากกว่าการเดินทางด้วยระบบขนส่งสาธารณะ เนื่องจากมีความสะดวกสบายและระบบขนส่งมวลชนยังไม่ครอบคลุมทุกพื้นที่ อีกทั้งการเชื่อมต่อการเดินทางระหว่าง ๒ ระบบขึ้นไปไม่สะดวกและมีค่าใช้จ่ายสูง รัฐจึงได้มีแนวคิด ในการนําระบบตั๋วร่วมมาใช้ซึ่งสามารถเชื่อมต่อการเดินทางได้ทุกระบบ ซึ่งระบบตั๋วร่วมจะช่วยอํานวยความสะดวกให้แก่ประชาชนในการเชื่อมต่อการเดินทางโดยไม่ต้องเสียค่าแรกเข้าซ้ําซ้อนในการเดินทางมากกว่าหนึ่งเส้นทาง ทั้งนี้ การดําเนินโครงการจัดการระบบตั๋วร่วมได้เริ่มต้นเมื่อวันที่ ๓ พฤษภาคม ๒๕๕๔ ซึ่งคณะรัฐมนตรีได้อนุมัติให้สํานักงานนโยบายและแผนการขนส่งและจราจร (สนข.) เป็นผู้ดําเนินการ ต่อมาได้มีการปรับเปลี่ยนหน่วยงานที่รับผิดชอบหลายครั้ง จากสํานักงานนโยบายและแผนการขนส่งและจราจร (สนข.) เป็นการรถไฟขนส่งมวลชนแห่งประเทศไทย (รฟม.) และธนาคารกรุงไทย จํากัด (มหาชน) ส่งผลให้การดําเนินงานล่าช้าและไม่มีความต่อเนื่อง รวมถึงมีข้อครหาที่อาจเอื้อประโยชน์ให้กับเอกชน
ขอเรียนถามว่า กระทรวงคมนาคมมีมาตรการแก้ปัญหาการดําเนินโครงการระบบตั๋วร่วมขนส่งสาธารณะที่มีความล่าช้า และจะเร่งรัดดําเนินการให้แล้วเสร็จเพื่ออํานวยความสะดวกแก่ประชาชนได้เมื่อใด รวมทั้งจะมีมาตรการแก้ปัญหาการดําเนินโครงการระบบตั๋วร่วมขนส่งสาธารณะที่เอื้อประโยชน์ให้กับเอกชนที่ไม่เหมาะสมรวมถึงการดําเนินการที่ทําให้รัฐเสียประโยชน์หรือไม่ อย่างไร
ผู้ตอบ : รัฐมนตรีช่วยว่าการกระทรวงคมนาคม (นายถาวร เสนเนียม) ตอบชี้แจงกระทู้โดยสรุปดังนี้
นายถาวร เสนเนียม รัฐมนตรีช่วยว่าการกระทรวงคมนาคมตอบชี้แจงว่า โครงการดังกล่าวเป็นโครงการที่รัฐต้องเร่งดําเนินการเพื่อให้ประชาชนได้รับความสะดวก ทั้งนี้เมื่อวันที่ ๒๗ มีนาคม ๒๕๖๓ รัฐบาลได้มีการจัดประชุมผู้ประกอบการและได้มีข้อตกลงในเบื้องต้นว่าตั้งแต่เดือนพฤศจิกายน ๒๕๖๓ การเดินทางโดยรถไฟฟ้าสายสีน้ําเงิน สายสีม่วงและสายสีเขียว จะใช้บัตรโดยสารร่วมกันเพียงใบเดียวโดยอยู่ในขั้นตอนของการออกระเบียบสํานักนายกรัฐมนตรีเพื่อใช้เป็นเครื่องมือในการดําเนินการ สําหรับประเทศที่พัฒนาแล้วการเดินทางโดยระบบขนส่งสาธารณะทั้งทางบก ทางน้ําและทางราง จะใช้บัตรโดยสารร่วมกันเพียงใบเดียว อย่างไรก็ตามขณะนี้ คค. ได้แต่งตั้งคณะทํางานเพื่อยกร่างกฎหมายเพื่อใช้เป็นเครื่องมือ ในการดําเนินการซึ่งจะแล้วเสร็จภายในเวลา ๑๘ เดือน หรือ ๒๔ เดือน
(โปรดตรวจสอบการถาม-ตอบ กระทู้ถามที่เป็นทางการ จากสํานักงานเลขาธิการวุฒิสภาอีกครั้ง)
รัฐบาลไทย-ข่าวทำเนียบรัฐบาล-ปรับพฤติกรรมเหล่านี้เพื่อสุขอนามัยที่ดี
วันพฤหัสบดีที่ 1 ตุลาคม 2563
ปรับพฤติกรรมเหล่านี้เพื่อสุขอนามัยที่ดี
มีวิธีการอย่างไรบ้างนะ
รัฐบาลไทย-ข่าวทำเนียบรัฐบาล-นโยบายการเปิดเทอมเป็นปกติในการจัดการเรียนการสอน
วันพฤหัสบดีที่ 1 ตุลาคม 2563
นโยบายการเปิดเทอมเป็นปกติในการจัดการเรียนการสอน
สรุปการตอบกระทู้ถามในการประชุมวุฒิสภา วันจันทร์ที่ ๓ สิงหาคม ๒๕๖๓
เรื่อง นโยบายการเปิดเทอมเป็นปกติในการจัดการเรียนการสอน
ผู้ตั้งกระทู้ถาม นายตวง อันทะไชย
ถาม รัฐมนตรีว่าการกระทรวงศึกษาธิการ
ผู้ตอบ รัฐมนตรีว่าการกระทรวงศึกษาธิการ
ผู้ถาม : นายตวง อันทะไชย ถามกระทู้โดยสรุปดังนี้
จากการที่ได้ลงพื้นที่ในภาคเหนือ ภาคกลาง ภาคอีสาน และภาคใต้ ได้รับการสอบถาม จากผู้ปกครองว่าเมื่อใดกระทรวงศึกษาธิการจะมีคําสั่งให้โรงเรียนเปิดการเรียนการสอนได้ตามปกติ เพราะขณะนี้สถานการณ์เริ่มกลับเข้าสู่สภาวะปกติแล้ว เนื่องจากการหยุดเรียนเป็นระยะเวลายาวนาน ได้ส่งผลกระทบต่อการเรียนของนักเรียนในหลายด้าน รวมทั้งทําให้ผู้เรียนต้องออกนอกระบบของการเรียน ตามปกติ ทําให้ขาดแรงจูงใจในการเรียน ขาดโอกาสในการพัฒนาศักยภาพของตนเอง อีกทั้งทําให้ ครูผู้สอนต้องประสบปัญหาในการออกแบบการเรียนการสอน ตลอดจนส่งผลกระทบต่อผู้ปกครอง ที่ต้องดูแลบุตร
ขอเรียนถามว่า กระทรวงศึกษาธิการจะมีนโยบายที่จะให้โรงเรียนที่อยู่ในพื้นที่ปกติ เปิดการเรียนการสอนตามปกติได้เมื่อใด
ผู้ตอบ : รัฐมนตรีว่าการกระทรวงศึกษาธิการ ตอบชี้แจงกระทู้โดยสรุปดังนี้
นายณัฏฐพล ทีปสุวรรณ รัฐมนตรีว่าการกระทรวงศึกษาธิการตอบชี้แจงว่า ภายในสัปดาห์นี้กระทรวงศึกษาธิการจะเสนอเรื่องต่อศูนย์บริหารสถานการณ์การแพร่ระบาดของโรคติดเชื้อไวรัสโคโรนา ๒๐๑๙ เพื่อให้โรงเรียนทั่วประเทศมีการเปิดการเรียนการสอนได้ตามปกติ เนื่องจากในขณะนี้ประเทศไทยไม่มีการแพร่ระบาดของโรคติดเชื้อไวรัสโคโรนา ๒๐๑๙ แล้ว ประกอบกับครูผู้สอนมีความพร้อมในการสอน ซึ่งหากมีการแพร่ระบาดของโรคติดเชื้อไวรัสโคโรนา ๒๐๑๙ ในแต่ละโรงเรียนก็จะมีมาตรการในการควบคุมที่แตกต่างกัน ดังนั้น โรงเรียนจะมีการเปิดการเรียนการสอนได้ตามปกติแน่นอน อย่างไรก็ดีศูนย์บริหารสถานการณ์การแพร่ระบาดของโรคติดเชื้อไวรัส โคโรนา ๒๐๑๙ จะต้องมีการรับฟังข้อมูลจากกระทรวงมหาดไทยและกระทรวงสาธารณสุขเพื่อมีการประเมินสถานการณ์ด้วย
(โปรดตรวจสอบการถาม-ตอบ กระทู้ถามที่เป็นทางการ จากสํานักงานเลขาธิการวุฒิสภาอีกครั้ง)
รัฐบาลไทย-ข่าวทำเนียบรัฐบาล-โฆษก สธ. ย้ำสวมหน้ากาก ล้างมือ ป้องกันโรคติดต่อ
วันพฤหัสบดีที่ 1 ตุลาคม 2563
โฆษก สธ. ย้ําสวมหน้ากาก ล้างมือ ป้องกันโรคติดต่อ
โฆษกกระทรวงสาธารณสุข ย้ําประชาชนสวมหน้ากาก ล้างมือ เว้นระยะห่าง ป้องกันโรคติดต่อ ชี้การปฏิบัติอย่างจริงจังที่ผ่านมา ช่วยรักษาสถานการณ์โควิด 19 ให้อยู่ในระดับต่ํา และยังช่วยลดโรคไข้หวัดใหญ่ โรคอุจจาระร่วงได้
โฆษกกระทรวงสาธารณสุข ย้ําประชาชนสวมหน้ากาก ล้างมือ เว้นระยะห่าง ป้องกันโรคติดต่อ ชี้การปฏิบัติอย่างจริงจังที่ผ่านมา ช่วยรักษาสถานการณ์โควิด 19 ให้อยู่ในระดับต่ํา และยังช่วยลดโรคไข้หวัดใหญ่ โรคอุจจาระร่วงได้
วันนี้ (1 ตุลาคม 2563) แพทย์หญิงพรรณประภา ยงค์ตระกูล โฆษกกระทรวงสาธารณสุข ให้สัมภาษณ์ว่า สถานการณ์โรคโควิด 19 ทั่วโลกยังคงพบผู้ติดเชื้อรายใหม่ต่อเนื่อง วันนี้มีรายงานผู้ติดเชื้อรายใหม่ 313,858 ราย รวมผู้ติดเชื้อสะสมทั่วโลกกว่า 34 ล้านราย ส่วนประเทศไทย ผู้ติดเชื้อรายใหม่เป็นผู้เดินทางจากต่างประเทศ 5 ราย ทุกรายเข้ากักตัวในสถานที่รัฐจัดให้ และสถานกักตัวที่รัฐกําหนด ผู้ป่วยสะสมทั้งสิ้น 3,569 ราย อยู่ในลําดับที่ 138 ของโลก ซึ่งประชาชนจะต้องมีวินัย การ์ดอย่าตก เพื่อป้องกันการกลับมาระบาดระลอกใหม่
แพทย์หญิงพรรณประภากล่าวต่อว่า กระทรวงสาธารณสุข โดยกรมควบคุมโรค ได้สํารวจการรับรู้ ทัศนคติ และพฤติกรรมสุขภาพของประชาชนเรื่องโรคโควิด 19 (ดีดีซีโพล) ทั้งหมด 21 ครั้ง ตั้งแต่ก่อนการระบาดของ
โรคโควิด 19 ในประเทศไทย ช่วงเดือนมกราคม - เดือนกุมภาพันธ์ พ.ศ. 2563 ระหว่างการระบาดเป็นวงกว้างในช่วงเดือนมีนาคม - เมษายน พ.ศ. 2563 จนถึงครั้งล่าสุด เก็บข้อมูลจากการสํารวจออนไลน์ระหว่างวันที่ 16 - 28 กันยายน พ.ศ. 2563 มีผู้ตอบแบบสอบถามทั้งหมด 1,729 คน พบว่า ประชาชนมีแนวโน้มในการมีพฤติกรรมสุขภาพลดลง ไม่ว่าจะเป็นการสวมหน้ากากในช่วงไม่มีอาการที่ลดลงอย่างต่อเนื่อง จากที่เคยสูงสุดร้อยละ 93.5 เหลือร้อยละ 66.9 ส่วนการสวมหน้ากากเมื่อมีอาการป่วยมีแนวโน้มคงที่คือร้อยละ 91 แต่ก็น้อยกว่าช่วงที่มีการระบาดภายในประเทศ (มีนาคม - พฤษภาคม) ที่สูงถึงร้อยละ 94.9 เมื่อสอบถามว่าจะเลิกสวมหน้ากากเมื่อไหร่ ประชาชนตอบว่าจะสวมหน้ากากต่อเนื่องลดลง เหลือเพียงร้อยละ 55.3, จะเลิกสวมหน้ากากเมื่อไม่มีรายงานผู้ป่วยในประเทศร้อยละ 43.7, ไม่มีรายงานในต่างประเทศ ร้อยละ 37.7 นอกจากนี้พบว่า ประชาชนมีแนวโน้มเลือกสวมหน้ากากอนามัยเมื่อไม่มีอาการป่วยเพิ่มขึ้น ตั้งแต่เดือนกรกฎาคม 2563 เป็นต้นมา เนื่องจากหาซื้อได้ง่ายและราคาถูกลง
แพทย์หญิงพรรณประภากล่าวต่อไปว่า ขอย้ําให้ประชาชนร่วมมือกันปฏิบัติตามมาตรการที่กําหนดอย่างเข้มข้น เป็นนิสัย โดยเฉพาะการสวมหน้ากากผ้า/หน้ากากอนามัยทุกครั้งที่ออกนอกบ้านและตลอดเวลาขณะอยู่ในพื้นที่สาธารณะ ล้างมือบ่อยๆ ด้วยน้ําและสบู่หรือเจลแอลกอฮอล์ กินร้อน ใช้ช้อนกลางส่วนตัว เว้นระยะห่างลดการสัมผัสใกล้ชิดกับผู้อื่น หลีกเลี่ยงการเข้าไปอยู่ในสถานที่แออัด และลงทะเบียนเข้าออกสถานที่ที่ใช้บริการด้วยแพลตฟอร์มไทยชนะ เพื่อช่วยกันรักษาสถานการณ์ให้อยู่ในระดับต่ําต่อไป และยังช่วยทําให้การเจ็บป่วยด้วยโรคระบบทางเดินหายใจลดลงด้วย โดยในปีนี้ตั้งแต่ 1 มกราคม–26 กันยายน 2563 พบผู้ป่วยโรคไข้หวัดใหญ่ลดลง มีรายงานผู้ป่วยเพียง 110,930 ราย เสียชีวิต 4 ราย ขณะที่ในช่วงเดียวกันของปี 2562 มีรายงานผู้ป่วย 304,4225 ราย โรคอุจจาระร่วงเฉียบพลัน 621,445 ราย เสียชีวิต 2 ราย ลดลงจากในช่วงเดียวกันปี 2562 ที่พบ 883,449 ราย เสียชีวิต 5 ราย
************************** 1 ตุลาคม 2563
รัฐบาลไทย-ข่าวทำเนียบรัฐบาล-“จับกัง1” สั่งเข้ม คนงานเก็บผลไม้ป่าฟินแลนด์ สวีเดน 5,293 ชีวิต ตรวจโควิด-19 ก่อนกลับไทย พร้อมกักตัว 14 วัน ตามมาตรการ ศบค.
วันพฤหัสบดีที่ 1 ตุลาคม 2563
“จับกัง1” สั่งเข้ม คนงานเก็บผลไม้ป่าฟินแลนด์ สวีเดน 5,293 ชีวิต ตรวจโควิด-19 ก่อนกลับไทย พร้อมกักตัว 14 วัน ตามมาตรการ ศบค.
นายสุชาติ ชมกลิ่น รัฐมนตรีว่าการกระทรวงแรงงาน ห่วงใยคนงานเก็บผลไม้ป่าในฟินแลนด์และสวีเดน 5,293 คน ที่กําลังทยอยเดินทางกลับประเทศไทยหลังทํางานครบสัญญาจ้าง
โดยกลุ่มแรกจํานวน 498 คน มีกําหนดเดินทางกลับถึงประเทศไทย วันที่ 1 ตุลาคม 2563 และทยอยเดินทางกลับเข้ามาเรื่อยๆ จนถึงวันที่ 22 ตุลาคม 2563 รวมทั้งสิ้นจํานวน 5,293 คน โดยทั้งหมดมีการแสดงผลตรวจโรคโควิด-19 (ภายใน 72 ชม.) ก่อนเดินทางจากประเทศต้นทางเพื่อโดยสารเครื่องบินมาลงที่ท่าอากาศยานสุวรรณภูมิ จากนั้นต้องเข้าสู่สถานกักกัน 14 วัน โดยมี 2 รูปแบบ คือ Alternative State Quarantine (ASQ) สถานกักกันโรคแห่งรัฐทางเลือก และ Organization Quarantine (OQ) สถานกักกันโรคของหน่วยงาน ซึ่งมีนายจ้างเป็นผู้รับผิดชอบค่าใช้จ่ายในการกักตัวในประเทศไทยทั้งหมด ตามมาตรการการเดินทางไปเก็บผลไม้ป่าในฟินแลนด์-สวีเดน ฤดูกาลปี 2020 ของกรมการจัดหางาน
ขณะนี้ได้มอบหมาย กองบริหารแรงงานไทยไปต่างประเทศ และด่านตรวจคนหางาน ท่าอากาศยานสุวรรณภูมิ หน่วยงานในสังกัดกรมการจัดหางาน เป็นผู้รับผิดชอบดูแลแรงงานไทยที่เดินทางกลับมา
เกี่ยวกับเรื่องนี้ กระทรวงแรงงานยึดถือตามนโยบาย พล.อ.ประยุทธ์ จันทร์โอชา นายกรัฐมนตรี ที่ให้ความสําคัญกับการจัดส่งแรงงานไทยไปทํางาน ในต่างประเทศ อย่างมีเกียรติ มีศักดิ์ศรี ซึ่งขณะนี้หลายประเทศแสดงความสนใจแรงงานไทย เนื่องจากแรงงานไทย มีวินัยในการทํางาน มีทักษะฝีมือดี และประเทศไทยมีมาตรการต่างๆ ที่สามารถควบคุมการแพร่ระบาดของเชื้อโควิด – 19 ได้
ทั้งนี้ ในการส่งแรงงานไทยไปทํางานต่างประเทศนั้น จะดําเนินการโดยยึดหลักความปลอดภัยของแรงงานไทยเป็นสําคัญ
ด้านนายสุชาติ พรชัยวิเศษกุล อธิบดีกรมการจัดหางาน กล่าวว่า สําหรับคนงานไทยที่ต้องการเดินทางไปเก็บผลไม้ป่า หรือเดินทางไปทํางานตามฤดูกาล (Seasonal Work) อย่างถูกต้องตามกฎหมาย นอกจากได้รับการคุ้มครองตามกฎหมาย และได้ค่าจ้างที่เหมาะสมแล้ว ยังได้รับการดูแลอย่างดีตามมาตรฐาน ปลอดภัยจากโรค COVID-19 ด้วย ซึ่งเป็นแนวทางที่กระทรวงแรงงาน โดยกรมการจัดหางานวางไว้ เพื่อประโยชน์สูงสุดของคนงานไทย
รัฐบาลไทย-ข่าวทำเนียบรัฐบาล-ความคืบหน้าในการจัดทำ และเสนอร่าง พ.ร.บ. ว่าด้วยการขจัดการเลือกปฏิบัติต่อบุคคล พ.ศ. ...
วันพฤหัสบดีที่ 1 ตุลาคม 2563
ความคืบหน้าในการจัดทํา และเสนอร่าง พ.ร.บ. ว่าด้วยการขจัดการเลือกปฏิบัติต่อบุคคล พ.ศ. ...
สรุปการตอบกระทู้ถามในการประชุมวุฒิสภา วันจันทร์ที่ ๓ สิงหาคม ๒๕๖๓
เรื่อง ความคืบหน้าในการจัดทํา และเสนอร่าง พ.ร.บ. ว่าด้วยการขจัดการเลือกปฏิบัติต่อบุคคล พ.ศ. ...
ผู้ตั้งกระทู้ถาม นายมณเฑียร บุญตัน
ถาม นายกรัฐมนตรี
ผู้ตอบ รัฐมนตรีว่าการกระทรวงยุติธรรม
ผู้ถาม : นายมณเฑียร บุญตัน ถามกระทู้โดยสรุปดังนี้
ด้วยรัฐธรรมนูญแห่งราชอาณาจักรไทย พุทธศักราช ๒๕๖๐ มาตรา ๒๗ บัญญัติหลักการ ที่เกี่ยวข้องกับการเลือกปฏิบัติโดยไม่เป็นธรรมในด้านต่าง ๆ ทั้งนี้ การเลือกปฏิบัติหมายความรวมถึง การกระทํา งดเว้นการกระทํา ทั้งทางตรงและทางอ้อม โดยเจตนาและไม่เจตนา ซึ่งทําให้บุคคลสูญเสียโอกาส หรือไม่สามารถใช้สิทธิเสรีภาพ
หรือไม่ได้รับความคุ้มครองภายใต้กฎหมายอย่างเท่าเทียมกัน โดยปัจจุบันมีการออกกฎหมายที่เกี่ยวกับการเลือกปฏิบัติกระจายอยู่ในหลายฉบับ อย่างไรก็ตามรัฐบาลควร มีนโยบายหรือมาตรการในการรณรงค์เกี่ยวกับการเลือกปฏิบัติอย่างเป็นรูปธรรม
ขอเรียนถามว่ารัฐบาลได้ดําเนินการเกี่ยวกับกฎหมายการขจัดการเลือกปฏิบัติต่อบุคคล รวมถึงกระบวนการจัดทําร่างกฎหมาย และเตรียมเสนอเข้าสู่การพิจารณาของรัฐสภา อีกทั้งมีแนวคิดที่จะบรรจุไว้ในกฎหมายปฏิรูปหรือไม่ อย่างไร ตลอดจนคาดว่าจะใช้ระยะเวลาเท่าใดในตราพระราชบัญญัติฉบับนี้รัฐบาลจะมีแนวทางหรือ มาตรการ
ผู้ตอบ : รัฐมนตรีว่าการกระทรวงยุติธรรม ตอบชี้แจงกระทู้โดยสรุปดังนี้
นายสมศักดิ์ เทพสุทิน รัฐมนตรีว่าการกระทรวงยุติธรรมผู้ได้รับมอบหมายให้ตอบกระทู้ถามตอบชี้แจงว่า กฎหมายว่าด้วยการขจัดการเลือกปฏิบัติต่อบุคคล พ.ศ. .... มีความเกี่ยวข้องกับบุคคลในหลากหลายประเภท
ดังนั้น จําเป็นต้องรับฟังความคิดเห็นอย่างรอบด้าน ทั้งนี้ รัฐบาลที่ผ่านมาได้ออกกฎหมายเกี่ยวกับการป้องกัน การเลือกปฏิบัติในกลุ่มเปราะบางต่าง ๆ ไว้เป็นจํานวนมากอย่างไร ก็ตามหลายฝ่ายเห็นร่วมกันว่าควรจัดทํา กฎหมายกลางเพื่อให้สอดคล้องกับรัฐธรรมนูญมาตรา ๒๗ กระทรวงยุติธรรมจึงได้แต่งตั้งคณะกรรมการศึกษาโดยเชิญหน่วยงานที่เกี่ยวข้องและภาคประชาสังคม เสนอแนะปัญหาและหลักการต่าง ๆ และเห็นชอบในหลักการร่วมกันว่า ควรยกร่างกฎหมายโดยได้แต่งตั้งคณะทํางานยกร่างกฎหมาย เมื่อวันที่ ๑๕ มกราคม ๒๕๖๓ และได้มีการประชุม เมื่อวันที่ ๑๗ มีนาคม ๒๕๖๓ และจะมีการประชุมครั้งต่อไปในวันที่ ๔ สิงหาคม ๒๕๖๓ นอกจากนี้ยังได้ขอตั้งงบประมาณประจําปี ๒๕๖๔ เพื่อดําเนินการรับฟังความคิดเห็นของประชาชน ทั้งนี้คาดว่าจะดําเนินการแล้วเสร็จภายในปีงบประมาณ ๒๕๖๔ อย่างไรก็ตาม หลักกฎหมายนี้จะคุ้มครองมิให้มีการเลือกปฏิบัติต่อบุคคล ในส่วนกรณี กลุ่มเปราะบางต่าง ๆ อาทิ กลุ่มชาติพันธุ์ ผู้ติดเชื้อ HIV กลุ่มความหลากหลายทางเพศ กลุ่มคนพิการ จะมีกฎหมาย หรือข้อกําหนดต่าง ๆ เพื่อดําเนินการและบังคับใช้แต่บางกรณีอาจมีความจําเป็น ต้องตั้งคณะกรรมการเข้ามาดูแล แก้ไขปัญหาการเลือกปฏิบัติเป็นการเฉพาะ
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหม จัดพิธีแสดงความยินดีแก่นายทหารสัญญาบัตรได้รับพระราชทานยศทหารชั้นนายพล ประจำปีงบประมาณ 2564
วันพฤหัสบดีที่ 1 ตุลาคม 2563
สํานักงานปลัดกระทรวงกลาโหม จัดพิธีแสดงความยินดีแก่นายทหารสัญญาบัตรได้รับพระราชทานยศทหารชั้นนายพล ประจําปีงบประมาณ 2564
พลเอก ณัฐ อินทรเจริญ ปลัดกระทรวงกลาโหม เป็นประธานในพิธีแสดงความยินดีแก่นายทหารสัญญาบัตรที่ได้รับพระราชทานยศทหารชั้นนายพล ประจําปีงบประมาณ พ.ศ. 2564
ครั้งที่ 1 (ต.ค.63) และพิธีรายงานตัวของนายทหารสัญญาบัตรที่ได้รับพระกรุณาโปรดเกล้าโปรดกระหม่อมย้ายเข้ามารับราชการในสํานักงานปลัดกระทรวงกลาโหม รวมทั้งสิ้น 97 นาย ณ ห้องพินิตประชานาถ ในศาลาว่าการกลาโหม
ซึ่งนับเป็นพระมหากรุณาธิคุณอย่างหาที่สุดมิได้ นับเป็นเกียรติประวัติ ความภาคภูมิใจ อีกทั้งจะเป็นแนวทางในการสร้างประโยชน์ต่อสํานักงานปลัดกระทรวงกลาโหม ประเทศชาติ และประชาชนสืบไป
รัฐบาลไทย-ข่าวทำเนียบรัฐบาล-ปัญหาการควบรวมโรงเรียนขนาดเล็ก
วันพฤหัสบดีที่ 1 ตุลาคม 2563
ปัญหาการควบรวมโรงเรียนขนาดเล็ก
สรุปการตอบกระทู้ถามในการประชุมวุฒิสภา วันจันทร์ที่ ๓ สิงหาคม ๒๕๖๓
เรื่อง ปัญหาการควบรวมโรงเรียนขนาดเล็ก
ผู้ตั้งกระทู้ถาม นายออน กาจกระโทก
ถาม รัฐมนตรีว่าการกระทรวงศึกษาธิการ
ผู้ตอบ รัฐมนตรีว่าการกระทรวงศึกษาธิการ
ผู้ถาม : นายออน กาจกระโทก ถามกระทู้โดยสรุปดังนี้
ด้วยมติคณะรัฐมนตรี เมื่อวันที่ ๗ ตุลาคม ๒๕๖๒ ที่ให้ควบรวมโรงเรียนขนาดเล็กในสังกัดสํานักงานคณะกรรมการการศึกษาขั้นพื้นฐาน ได้ส่งผลกระทบต่อนักเรียน ผู้ปกครอง และชุมชนค่อนข้างมาก เนื่องจากการควบรวมโรงเรียนอาจส่งผลให้โรงเรียนมีคุณภาพลดลง อีกทั้งยังทําให้ผู้ปกครองมีค่าใช้จ่ายในกํารรับ – ส่งบุตรหลานไปกลับโรงเรียนเพิ่มมากขึ้น การควบรวมโรงเรียนจึงควรพิจารณาถึงประสิทธิภาพของโรงเรียนภายหลังการควบรวมแล้ว และพิจารณาด้วยว่าโรงเรียนลักษณะใดไม่ควรมีการควบรวม หากเป็นโรงเรียนขนาดเล็กแต่มีการจัดการโดยชุมชนอย่างเข้มแข็งและมีคุณภาพก็ควรให้ดําเนินการต่อไปโดยไม่ต้องควบรวม และเพิ่มทรัพยากรให้โรงเรียนมีความเข้มแข็งยิ่งขึ้น
ขอเรียนถามว่า กระทรวงศึกษาธิการมีนโยบายที่จะทบทวนมติคณะรัฐมนตรีดังกล่าวหรือไม่ เมื่อสถานการณ์การจัดการศึกษาของโลกได้เปลี่ยนแปลงไป และมีแนวทางจัดการเรียนการสอนของโรงเรียนทุกขนาดให้เป็นปกติในสถานการณ์การแพร่ระบาดของโรคติดเชื้อไวรัสโคโรนา ๒๐๑๙ หรือไม่ อย่างไร
ผู้ตอบ : รัฐมนตรีว่าการกระทรวงศึกษาธิการ ตอบชี้แจงกระทู้โดยสรุปดังนี้
นายณัฏฐพล ทีปสุวรรณ รัฐมนตรีว่าการกระทรวงศึกษาธิการตอบชี้แจงว่า กระทรวงศึกษาธิการไม่มีนโยบายทบทวนมติคณะรัฐมนตรี และจากการไปตรวจดูโรงเรียนขนาดเล็ก ๑๐๐ กว่าโรงเรียน พบว่ามีโรงเรียนไม่น้อยกว่าร้อยละ ๙๐ ที่นักเรียนไม่ได้รับการเรียนการสอน ที่มีคุณภาพขั้นพื้นฐานและสามารถแข่งขันในโลกปัจจุบันได้ ทั้งนี้ ปัจจุบันมีโรงเรียนขนาดเล็กที่มีนักเรียน จํานวนไม่เกิน ๑๒๐ คน ประมาณ ๑๕,๐๐๐ โรงเรียน โดยมีโรงเรียนที่จะไม่ควบรวม ๕,๐๐๐ โรงเรียน ส่วนโรงเรียนที่ควบรวมจะเป็นโรงเรียนที่มีสถานที่ใกล้กัน มีจํานวนครูกับนักเรียนไม่สอดคล้องกันไม่สามารถจัดการเรียนการสอนได้อย่างมีประสิทธิภาพ แต่จะมีการจัดสรรงบประมาณให้แก่นักเรียนที่มีค่าใช้จ่ายในการเดินทางเพิ่มขึ้น รวมถึงมีแนวทางบริหารจัดการให้แก่ผู้อํานวยการโรงเรียนและครูที่ได้รับผลกระทบ ส่วนการเรียนการสอนในสถานการณ์การแพร่ระบาดของโรคติดเชื้อไวรัสโคโรนา ๒๐๑๙ นั้น หากมีการแพร่ระบาดในวงกว้างโรงเรียนขนาดเล็กจะมีครูไม่เพียงพอที่จะสอนทุกชั้นเรียนและไม่ครอบคลุมการเรียนการสอนออนไลน์ได้ทั่วทุกโรงเรียน ดังนั้น โรงเรียนขนาดเล็กที่จะไม่ควบรวมจึงต้องเป็นโรงเรียนที่ได้รับงบประมาณ มีครูสอนครบทุกชั้นเรียนหรือมีความสามารถในการสอนควบชั้นได้
(โปรดตรวจสอบการถาม-ตอบ กระทู้ถามที่เป็นทางการ จากสํานักงานเลขาธิการวุฒิสภาอีกครั้ง)
รัฐบาลไทย-ข่าวทำเนียบรัฐบาล-สปอตโทรทัศน์ กฐินพระราชทาน กห. ประจำปี 2563
วันพฤหัสบดีที่ 1 ตุลาคม 2563
สปอตโทรทัศน์ กฐินพระราชทาน กห. ประจําปี 2563
พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานผ้าพระกฐิน ให้กระทรวงกลาโหมนําไปถวายพระสงฆ์จําพรรษา
วันพฤหัสบดีที่ ๒๙ ตุลาคม ๒๕๖๓ เวลา ๑๔.๐๐ นาฬิกา
ณ วัดราชสิทธาราม ราชวรวิหาร ถนนอิสรภาพ แขวงวัดอรุณ เขตบางกอกใหญ่ กรุงเทพฯ
กระทรวงกลาโหมขอเชิญชวนพี่น้องประชาชนร่วมบริจาคทุนทรัพย์ได้ที่
ธนาคารทหารไทย สาขากระทรวงกลาโหม
บัญชีออมทรัพย์ เลขที่ 039-2-82349-8
ชื่อบัญชี “การถวายผ้าพระกฐินพระราชทาน กห. ประจําปี 2563”
รัฐบาลไทย-ข่าวทำเนียบรัฐบาล-รอง นรม. พลเอก ประวิตรฯ เห็นชอบแผนพัฒนากำลังคนรองรับอุตสาหกรรมเป้าหมาย S-curve ปี พ.ศ. 2564 - 2565
วันพฤหัสบดีที่ 1 ตุลาคม 2563
รอง นรม. พลเอก ประวิตรฯ เห็นชอบแผนพัฒนากําลังคนรองรับอุตสาหกรรมเป้าหมาย S-curve ปี พ.ศ. 2564 - 2565
รอง นรม. พลเอก ประวิตรฯ เห็นชอบแผนพัฒนากําลังคนรองรับอุตสาหกรรมเป้าหมาย S-curve ปี พ.ศ. 2564 - 2565
วันนี้ (1 ตุลาคม 2563) เวลา 10.00 น. ณ ห้องประชุม 109 ชั้น 1 สํานักงานปลัดสํานักนายกรัฐมนตรี ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการพัฒนาแรงงานและประสานงานการฝึกอาชีพแห่งชาติ (กพร.ปช.) ครั้งที่ 1/2563 ร่วมกับหน่วยงานที่เกี่ยวข้อง สรุปสาระสําคัญ ดังนี้
ที่ประชุมรับทราบการดําเนินงานของคณะอนุกรรมการที่อยู่ภายใต้คณะกรรมการพัฒนาแรงงานและประสานงานการฝึกอาชีพแห่งชาติ (กพร.ปช) ช่วงที่ผ่านมา ประกอบไปด้วย 1) การดําเนินงานของสถาบันพัฒนาบุคลากรในอุตสาหกรรมยานยนต์และชิ้นส่วนอะไหล่ยานยนต์ (Automotive Human Resource Developement Academy: AHRDA) ภายใต้วิสัยทัศน์ "พัฒนากําลังแรงงานด้านยานยนต์ไทยให้มีมาตรฐานสมรรถนะในระดับสากล" 2) การดําเนินงานของสถาบันพัฒนาบุคลากรสาขาเทคโนโลยีการผลิตอัตโนมัติและหุ่นยนต์ (Manufacturing Automation and Robotics Academy: MARA) เพื่อสอดรับนโยบายของรัฐบาลใน 10 อุตสาหกรรมเป้าหมายในพื้นที่เขตเศรษฐกิจพิเศษ (EEC) 3) การดําเนินงานของคณะอนุกรรมการบูรณาการระบบข้อมูลด้านแรงงานเพื่อรองรับการพัฒนากําลังคนในระดับชาติ ในการรวบรวมข้อมูลและจัดทําระบบเชื่อมโยงข้อมูลความต้องการกําลังแรงงาน แผนพัฒนากําลังแรงงาน และการฝึกอาชีพ ระหว่างหน่วยงานรัฐและเอกชน และ 4) การดําเนินงานของคณะอนุกรรมการพัฒนาแรงงานและประสานงานการฝึกอาชีพจังหวัด (กพร.ปจ.) เพื่อพัฒนาทักษะฝีมือแรงงานในภาพรวมของจังหวัด เพิ่มโอกาสในการทํางานในพื้นที่
นอกจากนี้ที่ประชุมได้พิจารณาวาระสําคัญ ได้แก่ แนวทางการจัดทําแผนพัฒนากําลังคนรองรับอุตสาหกรรมเป้าหมาย S-curve ปี พ.ศ. 2564 - 2565 ของหน่วยงานที่มีภารกิจด้านการจัดการศึกษาและการฝึกอบรมของส่วนราชการ โดยอาศัยความร่วมมือของภาครัฐและเอกชนให้สามารถผลิตและพัฒนากําลังคนรองรับอุตสาหกรรมเป้าหมายได้อย่างมีประสิทธิภาพและตอบสนองความต้องการของภาคอุตสาหกรรมทั้งเชิงปริมาณและคุณภาพอย่างเป็นรูปธรรม รวมถึงพิจารณาแนวทางการพัฒนาอาชีพคนพิการตามพระราชบัญญัติส่งเสริมและพัฒนาคุณภาพชีวิตคนพิการ พ.ศ. 2550 และที่แก้ไขเพิ่มเติม (ฉบับที่ 2) พ.ศ. 2556 และกองทุนส่งเสริมและพัฒนาคุณภาพชีวิตคนพิการ และการปรับปรุงองค์ประกอบและหน้าที่ของคณะกรรมการพัฒนาแรงงานและประสานงานการฝึกอาชีพแห่งชาติ (กพร.ปช.)
โอกาสนี้ รองนายกรัฐมนตรีได้กล่าวความห่วงใยต่อสถานการณ์การว่างงาน ของภาคอุตสาหกรรม จากผลกระทบของ covid-19 และจากเทคโนโลยีที่เปลี่ยนแปลงไปอย่างรวดเร็ว ได้กําชับให้กรมพัฒนาฝีมือแรงงาน กระทรวงแรงงานเร่งขับเคลื่อนมาตรการพัฒนากําลังคนทุกระดับของประเทศ โดยจะต้องบูรณาการร่วมกันอย่างแน่นแฟ้น โดยเฉพาะการแลกเปลี่ยนข้อมูลระหว่างหน่วยงานที่เกี่ยวข้อง เพื่อผลิตแรงงานไทย รวมถึงส่งเสริมอาชีพคนพิการอย่างเป็นระบบให้สามารถสร้างงาน สร้างอาชีพ ยกระดับคุณภาพชีวิต เพื่อฟื้นฟูเศรษฐกิจและสังคมไทยในภาวะวิถีชีวิตใหม่ หรือ New Normal ต่อไป
...........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-แนวทางการอนุญาตให้ผู้ที่ประสงค์จะพำนักในประเทศไทยในระยะเวลาสั้นและระยะยาวเดินทางเข้ามาในราชอาณาจักร เป็นอย่างไร ??
วันพฤหัสบดีที่ 1 ตุลาคม 2563
แนวทางการอนุญาตให้ผู้ที่ประสงค์จะพํานักในประเทศไทยในระยะเวลาสั้นและระยะยาวเดินทางเข้ามาในราชอาณาจักร เป็นอย่างไร ??
แนวทางการอนุญาตให้ผู้ที่ประสงค์จะพํานักในประเทศไทย เป็นอย่างไร ??
Q : แนวทางการอนุญาตให้ผู้ที่ประสงค์จะพํานักในประเทศไทยในระยะเวลาสั้นและระยะยาวเดินทางเข้ามาในราชอาณาจักร เป็นอย่างไร ??
A : อยู่ในประเทศไทยได้ 60 วัน และสามารถขอต่อได้อีก 30 วัน โดยต้องมีบัญชีฝากย้อนหลัง 6 เดือน เทียบเป็นเงินไทยไม่ต่ํากว่า 500,000 บาท ซึ่งกระทรวงการต่างประเทศ จะเป็นผู้พิจารณาอนุญาต
รัฐบาลไทย-ข่าวทำเนียบรัฐบาล-สารคดีสั้น ตอน 1 กษัตริย์จอมทัพไทย
วันพฤหัสบดีที่ 1 ตุลาคม 2563
สารคดีสั้น ตอน 1 กษัตริย์จอมทัพไทย
สารคดีสั้น ตอน 1 กษัตริย์จอมทัพไทย